حديد عز

[تصغير|جانب من مصنع عز للحديد والصب ب[مدينه السادات - مصر.]]
**العز الدخيله للصلب** اختصارا EZ DK و المعروفه باسم **حديد عز** هيا شركه مصريه لانتاج حديد التسليح و مسطحات الصلب, و هيا اكبر منتجين حديد التسليح فى مصر اكبر مساهم بيها احمد عز و هوا عضو بلجنة السياسات بالحزب الوطنى سابقا. بتضم مجموعه العز الصناعيه:

1- مصنع العز الدخيله للصلب فى الاسكندريه

2- مصنع العز للدرفله فى السادات

3- مصانع العز فى السويس

4- مصنع العز للدرفله فى العاشر من رمضان

5- مصنع الجوهره للسيراميك

انشئت الشركه سنة 1982 بمنطقه الدخيله غرب الاسكندريه و بدات فى الانتاج سنة 1986 كشركه مساهمه بين مجموعه من البنوك المصريه و قطاع البترول و مجموعه من الشركات اليابانيه.

رئيس مجلس ادارتها المهندس/ ابراهيم سالم محمدين وزير الصناعه الاسبق من انشائها لحد سنة 2001 و خلفه المهندس احمد عز من سنة 2001 لسنة 2011.

كان اسمها فى بدايه انشائها الاسكندريه الوطنيه للحديد والصلب بعدين تغير اسم الشركه سنه 2006 الى العز الدخيله للصلب.

## تاريخ الشركه

اسمها القديم هوا الاسكندريه الوطنيه للحديد و الصلب اتعملت فى نص التمانينات كشركه مساهمه بين مجموعه من البنوك المصريه و قطاع البترول و مجموعه شركات يابانيه.

فى نهايه التسعينيات استولى رجل الاعمال احمد عز على نسبه من اسهم الشركه و بدا فى زيادة النسبه لحد بقت نص اسهم الشركه و اتعين رئيس لمجلس اداره الشركه و استولى عليها و بقت جزء من مجموعة العز الصناعيه و اللى بتضم مصنع العز لصناعة حديد التسليح بالسادات و مصنع لصناعة مسطحات الصلب بالسويس و مصنع العز للدرفله بالعاشر من رمضان و شركة الجوهره للسيراميك.

تم تنفيذ عمليات نقل ملكيه على اسهم شركه العز الدخيله للصلب – الاسكندريه " الاسكندريه الوطنيه للحديد والصلب – الدخيله سابقا " على 4.016.230 سهم من اسهم " الدخيله " تمثل 29.38% من راسمال الشركه نفذت باربع صفقات بسعر السوق البالغ 1003.22 جنيه للسهم و بقيمه اجماليه  4.029 مليار جنيه. الصفقه تم تنفيذها فى اطار عمليه مبادله الاسهم لصالح شركه العز لصناعه حديد التسليح و باتمام الصفقه ارتفعت حصة مساهمات شركه العز لصناعه حديد التسليح فى راسمال " الدخيله " من 21.48% الى يقارب من 51% من راسمال الشركه البالغ 1.366.777.000 جنيه موزعه على عدد 13.667.770 سهم بقيمه اسميه 100 جنيه. و سبق اعتمدت الجمعيه العامه غير العاديه لشركه العز لصناعه حديد التسليح الموافقه على الاستحواذ على عدد 4.016.230 سهم من اسهم شركه العز الدخيله للصلب – الاسكندريه " الاسكندريه الوطنيه للحديد والصلب – الدخيله سابقا " و المملوكه لكل من : - شركه مجموعه العز القابضه للصناعه والاستثمار " مجموعه العز الصناعيه " (1.852.630 سهم). - الشركه المصريه العالميه للاستثمارات التجاريه " شركه ذات مسئوليه محدوده مصريه " (933.600 سهم). - شركه تنميه الاستثمارات المعدنيه " شركه ذات مسئوليه محدوده مصريه " (615.000 سهم). - الشركه المصريه الدوليه للاستثمارات الصناعيه " شركه ذات مسئوليه محدوده مصريه " (615.000 سهم). وسبق ان قررت الجمعيه العامه غير العاديه تغيير اسم الشركه علشان يكون شركه " العز الدخيله للصلب – الاسكندريه " بدل من شركه الاسكندريه الوطنيه للحديد و الصلب – الدخيله بعدما اتخطت نسبه مساهمه مجموعه العز فى الشركه نسبه 50%و ده جعل الامر مناسبا فى ان يعبر اسم الشركه عن مساهميها الرئيسيين

## امكانيات الشركه

الشركه ب فيها :
* 3 مصانع للاختزال المباشر
* مصنع كلسنه الجير
* مصنعين لانتاج الصلب واحد منهم لحديد التسليح و التانى للمسطحات و يضمان خمسه افران لصهر الحديد بنظام القوس الكهربى
* مصنعين لدرفله حديد التسليح
* مصنع لدرفله الاسلاك
* مصنع لدرفله مسطحات الصلب
بالاضافه للكتير من المصانع والورش المساعده

## ارقام
* بيشتغل بالشركه بشكل مباشر 6000 عامل من مهندسين و فنيين و اداريين غير آلاف فى شركات و ورش بتعتمد كليا او جزئيا على تعاملاتها مع الشركه (توريد عماله, تصنيع او توريد قطع غيار.. الخ)
* الانتاج الاجمالى للشركه 5.8 مليون طن منتج نهائى سنوى 57% من انتاج مصر من الصلب
* انتاج مجموعه العز للصلب 4.5 مليون طن سنه 2006 75% من انتاج مصر
* مجموعه العز بتعتبر الشركه المصريه الوحيده ضمن تصنيف اعلى 80 شركه عالميه فى انتاج الصلب حسب تصنيف الاتحاد العالمى للحديد و الصلب و تصنيفها رقم 61 على مستوى العالم رقم 2 الايام دى على العالم
* مبيعات الشركه للاسواق العالميه فى 2005- 2007
السوق الاوربى 52% الشرق الاوسط 25% السوق الامريكى 15% اسيا 7%

## لينكات برانيه
# موقع مجموعه العز
# موقع الصلب العربى
# موقع منتجى الصلب فى الشرق الاوسط
# موقع اتحاد الحديد والصلب العالمى
## لينكات برانيه

## مصادر

تصنيف:شركات مصريه
تصنيف:شركات